अन्यौक्ति / कमलानंद सिंह 'साहित्य सरोज'
जो तरूता को फल दियो छाया करि विस्तार।
 करत कुठाराघात तेहि इन्धन बेचन हार। ।
 इन्धन बेचन हार कुटिल अति नीच स्वार्थ पर।
 ताहि कुठाराघात करत क्यो रे पायी नर। ।
 गीसम रवि सँ तपित रहयों जब परम दीन अरू।
 आश्रय दियो 'सरोज' छाँह फल दे तब जो तरू। ।
 हल राखे सो कहा भौ हली धराये नाम।
 समता तू कै करि सकै संक वीर वलराम। ।
 संक वीर वलराम साम्य तू कहा विचारी।
 वह सरोज हरि तात लोक प्रिय है भूधारी। ।
 तू दारारत की वीच रहि कृषित कितवला।
 सुर समता को चहत धारि केवल कान्धेहल। ।
 मेरो अति उपकार तुम कीन्हो मम ढिंग आय।
 फल खायो सोयो दलन छन लौं मेरे छाय। ।
 छन लौ मेरम हाय आय श्रमदूर कियो है।
 कवि सरोज भौ तृपित हमारो आज हियो है। ।
 हम पथ तरु तुम पथिक भयो विधुरन के बैरो।
 जाहु आइद हौ वहुरि राखिहो सुमिरन मेरो। । 